Իոլանտա դե Բրիեն

Իոլանտա դը Բրիեն () (Իզաբել II Երուսաղեմցի (, 1211 թվական, Աքքա - 1228 թվականի ապրիլի 25 (մայիսի 5), Անդրիա, Իտալիա), Երուսաղեմի թագուհի 1212-1228 թվականներին։

Վաղ տարիներ 
Իոլանտան ծնվել է Աքքա քաղաքում և Մարիա Մոնֆերացու և Ժան I-ի (Ժան դը Բրիեն) միակ զավակն էր։

Մարիան մահանում է ծննդաբերությունից շատ չանցած՝ 1212 թվականին, հնարավոր է, ծննդաբերական տենդից։ Դրանից հետո Իզաբել II անվան տակ հռչակվում է Երուսաղեմի թագուհի, չնայած նա ընդամենը մի քանի օրական էր։ Նրա հայրը՝ Ժան դը Բրիենը, կառավարում էր որպես խնամակալ մինչև 1225 թվականը։

Ամուսնություն Ֆրիդրիխ II-ի հետ 
1223 թվականին Ժան դը Բրիենը իր թագավորության համար միջոցներ հայթայթելու նպատակով ուղևորվում է Եվրոպա։ Հոնորիոս III Հռոմի պապի և կայսր Ֆրիդրիխ II Հոհենշտաուֆենի հետ հանդիպման ժամանակ Ֆերենտինո քաղաքում Ժանը պայմանավորվում է Ֆրադրիխի և Իոլանտայի ամուսնության մասին։ Ֆրիդրիխը համաձայնվում է մասնակցել խաչակրաց արշավանքին, սակայն միայն Երուսաղեմի օրինական թագավորի կարգավիճակում, իսկ դա հնարավոր էր միայն Իոլանտայի հետ ամուսնությունից հետո (այդ ժամանակ Ֆրիդրիխը արդեն այրի էր)։

Ամուսնությունը պաշտպանվում է պապի կողմից, ով հույս ուներ բարձրացնել արշավանքի հաջողության հավանականությունը՝ նրա մեջ կայսրի ներգրավմամբ։ Ամուսնությունը կայանում է 1225 թվականին, Իզաբելն ամուսնանում է Սրբազան Հռոմեական կայսրության կայսր Ֆրիդրիխ II-ի հետ, 1225 թվականի օգոստոսին, ըստ հավաստագրի, Աքքայում և 1225 թվականի նոյեմբերի 9-ին՝ անձամբ, Բրանդիզիում, մայր տաճարում։ Դրանից մի քանի օր անց Իոլանտան թագադրվում է Երուսաղեմի թագուհի՝ «Իզաբել II» անունով։

Պսակադրության արարողության ժամանակ Ֆրիդրիխ II-ը հայտարարում է, որ այժմ նա Երուսաղեմի արքան է։ Չնայած գոյություն ունեցող պայմանավորության, Ֆրիդրիխ II-ը անմիջապես զբաղվում է նրանով, որ Ժան դը Բրիենին զրկում է խնամակալության իրավունքից և իշխանությունը վերցնում է իր ձեռքը։ Ընդ որում, նա նախկինի պես խուսափում էր խաչակրաց արշավանքին մասնակցությունից և 1227 թվականին Գրիգոր IX պապի կողմից վտարվում է եկեղեցուց՝ խաչակրի երդման արհամարհման պատճառով։

Մահ 

Ամուսնությունից հետո Իզաբելը մեկուսացվում է ամուսնուց և ժամանակը անց էր կացնում Պալերմոյում Ֆրիդրիխի հարեմում։ Ֆրիդրիխը միայն հազվադեպ այցելում էր նրան։ 1226 թվականին Իզաբելն ունենում է իր առաջին զավակին, դուստր, անվանված (ըստ որոշակի աղբյուրների) Մարգարիտա։ Եռեխան մահանում է 1227 թվականի օգոստոսին։ Ֆրիդրիխը, վերջապես, Բրինդիզիից մեկնում է Երուսաղեմ, 1227 թվականի սեպտեմբերի 8-ին, սակայն հիվանդանում է Ատրանտոյում և ափ է հանվում։ Ֆրիդրիխը հետաձգում է մեկնումը մինչ առողջացումը։ Միևնույն ժամանակ Իզաբելը մահանում է երկրորդ երեխայի՝ որդի Կոնրադի ծնունդից հետո, Գերմանիայի ապագա արքայի, Անդրիայում, 1228 թվականի ապրիլի 25-ին։ Նա թաղված է Անդրիայի տաճարում։ Ֆրիդրիխը, վերջապես, ժամանում է Երուսաղեմ հունիսի 28-ին։ Չնայած 1229 թվականի մարտի 18-ին նա Աստծո Գերեզմանի տաճարում իրեն թագադրում է որպես Երուսաղեմի արքա, Ֆրիդրիխը կառավարում է որպես իր որդու խնամակալ։

Սերնդաբանություն 

Երուսաղեմի թագուհիներ
Ապրիլի 25 մահեր
Կաթոլիկ միապետներ
Միջնադարյան երեխա կառավարիչներ
Ծննդաբերելիս մահացածներ